Kutse hinnapakkumise konkursile

Paide linnavalitsus kutsub osalema hinnapakkumise konkursil- Tallinna tn 57, Järve tee 1, Ujula park P4, Kaevu tn 6 ja Ujula park P3 (osaliselt) kinnistute detailplaneeringu keskkonnamõju strateegilise eelhinnangu (KSEH) koostamine. Detailplaneeringuala paikneb Paide linnas Järve tee, Tallinna, Lasteaia ja Kaevu tänavate vahelises piirkonnas (näidatud asukohaskeemil), suurusega ca 3,5 ha. 
Detailplaneeringu eesmärk on eelkirjeldatud alale äri-, tootmismaa ja teemaa kruntide planeerimine, ruumilise terviklahenduse ja ehitusõiguse andmine. 
Detailplaneeringu algatamise eelses etapis ei ole teada arendaja täpsemaid äri- ja tootmismaa kasutamise tegevusvaldkondi planeeritaval alal. Linnavalitsus, lähtudes planeeritava ala asukohast Paide linna linnalises asustusüksuses, peab seal reaalseks tegevusvaldkonnad, mis on loetletud keskkonnamõju hindamise ja keskkonnajuhtimissüsteemi seaduse (KeHJS) § 6 lõike 4 kohase Vabariigi Valitsuse määruse nr 224 § 10 punktis 1 ning § 13 punktides 2 ja 8. 
Määruses viidatud punktid on KSEH koostamise aluseks. 
Planeeritavale alale on võimalik planeerida juurdepääs Järve tee tänavalt (riigiteelt 15175), Transpordiametiga läbirääkimiste tulemusel.

Eelhinnang koostada KeHJS § 33 lõike 5 kriteeriumite alusel ja mahus. 

Kutsele on lisatud planeeritava ala skeem.
Linnavalitsus eeldab töö valmimise tähtajaks 30. novembri 2026 (sh. töö läbivaatamise aeg).
Hinnapakkumiste hindamise kriteeriumiks on pakkumise hind, ettepanek lepingu sõlmimiseks tehakse odavama pakkumuse hinnaga pakkujale. 
Eelhinnangu koostamiseks teadaolev info edastatakse töö koostajale.

Linnavalitsus jätab omale õiguse, lükata tagasi kõik pakkumused, kui need ületavad linnaeelarve võimalusi. 
Hankija ei võimalda ettemaksu töö teostamiseks.

Hinnapakkumise koosseisus esitada:
· [bookmark: _GoBack]Loetelu KSH eelhinnangute koostamisest viimase 2 aasta jooksul.
· Pakkumus, milles näidata pakkuja hinnanguline ajagraafik töö koostamisel. Pakkumuse hind on töö koostamise hind koos käibemaksuga. 
· Küsimused: planeeringute peaspetsialist Anti Annus; e-post: anti.annus@paide.ee.
· Pakkumuse esitamise tähtaeg on 26. oktoober 2026 kell 16.00 eelnimetatud e-postile.

